Dijora Keldijorova
Dijora Keldijorova (uzbeku: Diyora Keldiyorova; dzimusi 1998. gada 13. jūlijā Pastdargomas rajonā, Samarkandas apgabalā) ir uzbeku džudiste, kas sacenšas svara kategorijā līdz 52 kg. Viņa ir 2024. gada olimpiskā čempione, Āzijas čempione, pasaules čempionāta un pasaules militāro spēļu medaļniece. Keldijorova ir pirmā uzbeku sportiste, kura uzvarējusi Grand Slam džudo turnīrā.